|  |  |  |
| --- | --- | --- |
| **Vélemény** | **Elfogadás** | **Indoklás** |
| **Kulturális kataszter elkészítése** *Ebben fel lehetne mérni a sokszínű kínálatnak a jellegét, elsődleges, jellemző célcsoportokat akár helyszínenként, programonként.* | igen | A koncepció már tartalmazza mellékletként, de kiegészítésre kerül, és a honlapon az elfogadást követően elérhető lesz. (Felelős: R-B. Gergő) |
| **Népszínház negyedben kultúra kiterjesztése a közterekre** | igen | A Népszínház-negyedről szóló részben megjelenítésre. kerül. (Felelős: E. Gábor) |
| **Idősek számítástechnikai képzésének támogatása** *Személyesen vagy levélben is lehessen jelentkezni.* | igen | Intézkedési terv része lesz, összegszerűen is.(Felelős: E. Gábor) |
| **Megnevezés javítása: Kastner Kommunity** | igen | Javítás a szövegben.(Felelős: E. Gábor) |
| **Jó lenne egy fél mondattal vagy hivatkozással kitérni arra, hogy a Népszínház utca rehabilitációja a sétálóutca programon kívül konkrétan mit jelent (pl. dokumentum hivatkozás, ha van). Nagyon fontos lenne a Népszínház utca kereskedő-utca jellegének megtartása, a kisvárosi milliő megőrzése, a dzsentrifikáció város-imázs koncepción belül tartása, irányítása és konkrét programok bevezetése azzal a céllal, hogy az elhagyatott üzlethelyiségek tulajdonosai (nagy része magántulajdonú) értékközvetítő.** | részben | A koncepcióba nem kerül beépítésre, de mivel egyetértés van kérdésben, ezért az illetékes alpolgármester és a Főépítésszel való egyeztetéseken keresztül képviseletre kerül a gondolat.(Felelős: N. Gábor) |
| **Kulturális turizmus / Városrész-kommunikáció egységesítése: nagyon erős és jó példák vannak erre már Budapesten és fontos lenne Józsefvárost ebből a szempontból is kiemelni, láthatóvá tenni pl.: KÜLKÖRÚT kezdeményezés (Kastner Kommunity)** | igen | Belekerül az érintettek bevonásával.(Felelős: E. Gábor) |
| **Program kalendárium/program füzet kiadása** | igen | Fokozatosan bevezetésre kerül.(Felelős: L. Péter) |
| **Józsefváros Újság megérdemelne egy megbízható, pontos terjesztőt** | részben | A koncepciónak nem témája, de a terjesztés fejlesztése folyamatos feladat.(Felelős: L. Péter) |
| **Idővonalat beletenni a koncepcióba***Rövid és hosszútávú tervek* | igen | Az intézkedési terv ez alapján fog felépülni.(Felelős: E. Gábor) |
| **Helyezzük el a koncepciót az önkormányzati rendszerben** – koncepció, stratégia, rendelet. *Hol a helye, mi következik belőle?* | igen | Az elfogadással egy időben kimondásra kerül, hogy 2024. 2. félévében a Képviselő-testület tájékoztatást kap az előrehaladásról.(Felelős: R-B. Gergő) |
| **Fontos lenne a bürokratikus dolgokat lefordítani egy olyan stílusra, ami a közösségeket megszólítja** | részben | A koncepciónak nem lesz része, mert ez az elfogadást követő kommunikációban fog megjelenni. |
| **Jó lenne egy civil szervezet összekötőként***Nem tudják, hogy konkrét problémával kit lehet megkeresni az önkormányzatnál.* | igen | Ez a koncepció alapján kinevezésre kerülő civil referens lenne. A kinevezés egyeztetést igényel.(Felelős: E. Gábor) |
| **Legyen együttműködés annak érdekében, hogy a társadalmi mobilitáson tudjunk dolgozni hosszú távon** | igen | Tanoda fejlesztése, összegszerűen megnevezni az igényt.(Felelős: L. Péter) |
| **Fontos arra fókuszálni, hogy a meglévő szervezeteket különböző helyeken támogassuk, annak adjunk maximális támogatást, mintsem az újakat támogatni** | nem | A tevékenység tartalma dönti el a támogatást, nem a kapcsolat időbelisége. |
| **Mik azok a mérési eszközök, adatok, monitoring rendszer a terv mellett, ami segíti majd az értékelést?** | igen | A koncepció monitoringját egyeztetni szükséges Tesszával.(Felelős: E. Gábor) |
| **A tartalomjegyzék legyen a különböző aktorok szintjére lebontva** *(kerületi lakó, civil szervezet, kerületen kívüli aktor hogyan tud részt venni, milyen lépcsőfokokat kell megtennie)* | részben | Nem a koncepciónak lesz része, hanem az utókommunikációban jelenik meg.(Felelős: E. Gábor) |